
САМ
Виж му краката. 

АМБЪР
Значи ще бъде…

САМ
Да. Ще стане голямо куче. 

ВАЛ
Какво се казва? 
АМБЪР
Благодаря. 

САМ
Грижи се за него. И го доведи след две седмици за ваксинация. 

ВАЛ
Чао, Лидия. 

ЛИДИЯ
Чао.
САМ
Чао. 

ВАЛ
Благодаря. 

ЛИДИЯ
Кое взеха? 

САМ
Онова с увисналите уши. Справяш ли се? 
ЛИДИЯ
Да. Почти съм готова. 

САМ
Искаш ли да отидем до Тадж Махал? 

ЛИДИЯ
С теб отивам навсякъде. 

РОЗМАРИ
Избрахте любимеца ми. Ако бях по-смела, щях да го кръстя Бентли. V Изчезвай оттам. 

САМ
Добре, добре. Би ли ми казала кой е следващият и за кога?  

РОЗМАРИ
След половин час, …но е Елмър. Ако дойде навреме, ще направя циганско колело. 

САМ
Ще ми се да го видя. 

РОЗМАРИ
Едва ли. 

САМ
Мислех, че са напреднали повече. 

ЛИДИЯ
Напоследък доста валя. 

РИК
Здрасти, Сам. Лиди. 

ЛИДИЯ
Здравей. 

РИК
Какво става? 
САМ
Дойдохме да видим. 

РИК
Какво мислите? 

САМ
Хубава дупка. 

РИК
Напоследък валя доста. 

ЛИДИЯ
И аз това казах. 

РИК
В дъжд не се копае. Бързате да напълните къщата с бебчета ли? 

ЛИДИЯ
Да. 

САМ
Някой ден. 

РИК
Трябва ни само хубаво време. 

ЛИДИЯ
Да. VV
САМ
Ще видя овцата на Търли, а след това и бременната крава на Джо. 

ЛИДИЯ
Добре. Звънни ми после. 

САМ
Чао. V
САРА
Здрасти, Сам. 

САМ
Здрасти. Как е кучето, Брад? 

БРАД
Добре е, докторе. Дерматитът му почти изчезна. 
САРА
Да, но той пък се обрина. Покажи му. Иска да използва лекарството за кучето. 

САМ
По-добре недей. 

САРА
И аз му го казах. 

БРАД
Няма ли да подейства? 

САМ
Не и ако не искаш някоя сутрин да залаеш като куче. 

САРА
Би било голям напредък. Нали? 

САМ
До скоро. 

САРА
Чао. VV
ДИ ДИ
Хей! Ела да ми помогнеш. V По-живо. Хайде. 
ЛИДИЯ
Тетрациклин? Хрътката на Кембъл си е наранила лапата. Откри ли я? 

САМ
Не. Къде е? 

ЛИДИЯ
Фрактура колкото косъм, точно над ставата. Май ти трябват очила, а? 

САМ
Не. 

ЛИДИЯ
Просто ми хрумна. V
САМ
Здрасти. 

РОС
Здрасти. 

САМ
Какво ново? 

РОС
Минавах оттук… и реших да те видя. Зает ли си?

САМ
Да. V
РОС
Не исках да ви прекъсвам. 
САМ
Видях я. 

РОС
Защо не ми каза? 

САМ
Бях на повикване. 

РОС
И аз я видях. На бензиностанцията. 

ЛИДИЯ
Здрасти, Рос. 

САМ
Трябва ли ти помощ? 

ЛИДИЯ
Елмър току що дойде, а имам и кучето на Кембъл. 

САМ
Часът на Елмър беше за вчера. 

ЛИДИЯ
Нали го знаеш. 

САМ
Поеми го. Аз ще прегледам кучето на Кембъл. 

ЛИДИЯ
Какво те води насам? 

САМ
Болен е от куча чума. V
РОС
Тя пита за теб. 

САМ
Ще мина да я видя. 

ДИ ДИ
Трупър! V Виж какво намерих. 

ТРУПЪР
Какво е това? 

ДИ ДИ
Как така „какво е това”? Барабани, глупчо. 

ТРУПЪР
На кого са? 

ДИ ДИ
На един стар приятел. 

ТРУПЪР
Как се казва? 

ДИ ДИ
Бен. Остави ги при мен, понеже нямаше място. 

ТРУПЪР
Може ли? А с всичка сила? 

ДИ ДИ
Да, …но първо… изчакай да сляза долу, става ли? V Разглоби ги!
ЛИДИЯ
Какво мислиш? 

САМ
За кое? 

ЛИДИЯ
За филма. 

САМ
Хареса ми. 

ЛИДИЯ
Не е вярно. 

САМ
Защо мислиш така? 

ЛИДИЯ
Все гледаше часовника си. 

САМ
Да, май си права. 

ЛИДИЯ
Сам, къде си? 

САМ
Тук съм. 

САМ
Това ще свърши работа, Уолтър. Само му дай около седмица. 

УОЛТЪР
Може ли да платя другата седмица, Сам?

САМ
Не гледай мен. 

РОЗМАРИ
Знаем къде живееш. V Часът за три и половина е отменен. V
САМ
Ще отскоча да видя кравата на Джо.  

РОЗМАРИ
Не ходи ли там вчера? 

САМ
Да. Наближило е. 

РОЗМАРИ
Държиш се сякаш ти очакваш дете. Нямали да почерпиш с пури?  

САМ
Здравей. Майка ти тук ли е? 

ТРУПЪР
Не. Отиде до магазина. 

САМ
Казвам се Сам, с нея сме стари приятели. V Преди живеех тук, бяхме съседи. Стаята ми беше ей там. V Виждам, че си доста добър. V Какво ще кажеш? V Е, …ще… дойда някой друг път. 

РОЗМАРИ
Добре, Джо, ще му кажа. Добре. Добре!

ЛИДИЯ
Къде е Сам? 

РОЗМАРИ
Не знам. Каза, че отива да види кравата на Джо Либер. 

ЛИДИЯ
Тя не роди ли вече? 

РОЗМАРИ
Да, …но Сам не е бил там. V 

ЛИДИЯ
Къде беше? V
САМ
Ами… отидох да видя кравата на Джо. 

ЛИДИЯ
Джо се обади. Кравата е родила. Каза, че не си ходил. 

САМ
Не успях да стигна навреме…  

ЛИДИЯ
Защо? 

РОЗМАРИ
Сам върна ли се? Сам, имаш посетителка. V Мисля, че разбулихме загадката. V
ДИ ДИ
Здравей, Сам. V Очаквах по-сърдечно посрещане. 

САМ
Това се казва изненада. 
ДИ ДИ
Трупър? Този човек ли ме е търсил? 

САМ
Чух, че си в града, но просто съм… изненадан. 

ДИ ДИ
Значи познаваш сина ми Трупър? 
САМ
Официално не. Аз съм Сам. 
ТРУПЪР
Здрасти. 

ДИ ДИ
Хей, какво се прави, когато някой ти протегне ръка? Какво друго? 
ТРУПЪР
Приятно ми е. 

САМ
На мен също. 

ДИ ДИ
Казах му, че си ветеринар и веднага поиска да дойдем – много обича животните. 

САМ
Така ли? Е, …имам едно кученце, което се нуждае от дом. Интересува ли те? 

ТРУПЪР
Моля те, мамо. 

ДИ ДИ
Ами… ще трябва да се грижиш за него. 

ТРУПЪР
Знам. Моля те. 

ДИ ДИ
Добре. 

САМ
Изчакайте тук. V 
ДИ ДИ
Имаш ли представа как се гледа куче? Какво ще правиш? V
САМ
Сключих сделка. 

РОЗМАРИ
Желирано мече. Искаш ли още? 

ТРУПЪР
Да. 

РОЗМАРИ
Аз съм Розмари. 

ТРУПЪР
Трупър. 

РОЗМАРИ
О, …Сам. 

ТРУПЪР
Здравей! Как се казва? 

САМ
Ти решаваш. 

ДИ ДИ
Благодаря ти, Сам. 

САМ
Грижи се за него. И го води тук, ако има нужда от нещо. Ще бъде безплатно. 

ТРУПЪР
Няма проблем. 

АЛИС
Хайде. Добро момиче. 

САМ
Здравей, Алис. Отнеси я в номер две. Идвам след минутка. 

ДИ ДИ
Алис? Аз съм, Ди Ди. 

АЛИС
Ди Ди Мишò?

ДИ ДИ
Да. А това е синът ми, Трупър. 

АЛИС
Здравей, Трупър. Боже мой, не сме те виждали откакто…

ДИ ДИ
Да. От тринайсет години. 

АЛИС
На гости ли? 

ДИ ДИ
Не, оставаме тук. 

АЛИС
Виж ти. Браво на вас. V 

ДИ ДИ
Сам, виждам, че си зает. Ще се видим после. 

САМ
Добре. 

ДИ ДИ
Трупър? 
ТРУПЪР
Благодаря за кучето. 

САМ
За нищо. 

ДИ ДИ
Чао, Розмари. 

РОЗМАРИ
Чао. 

САМ
Грижи се за него. 

ТРУПЪР
Непременно. 

ЛИДИЯ
Защо просто не ми каза истината в кабинета? 

САМ
Не исках Розмари да клюкарства. 

ЛИДИЯ
За какво? 

САМ
За Ди Ди. 

ЛИДИЯ
Какво за Ди Ди? 

САМ
Ами… нищо. 

ЛИДИЯ
Тревожиш се да не клюкарства за нищо? 

САМ
Бяхме приятели. Израстнахме заедно. Познавам я откакто бях на три годинки. Тримата с Рос бяхме неразделни. Тя беше забавна. 

ЛИДИЯ
Забавна?
САМ
Бахме само приятели. 

ЛИДИЯ
И тук клюкарстват „само за приятелство”?

САМ
Градът е малък, Лиди. Какво разбираш от малки градчета? Израстнала си в Бостън. 

ЛИДИЯ
Не знам, Сам. Защо не ми разкажеш какво е да отрастнеш в малко градче? Както и за приятелката ти. 

САМ
Какво имаш предвид? 

ЛИДИЯ
Не знам. Какво представлява? 

САМ
Тя беше свободен дух. Всички в града я познаваха. А аз бях едно срамежливо хлапе, което се стряскаше от сянката си. V Имаше едно момче, нещо като кварталния хулиган, веднъж ми открадна бейзболните карти. Престорих се, че не ми пука, но не и Ди Ди. Тя го намери, наби го и ми върна картите.   
ЛИДИЯ
Много мило. 

САМ
Знаеш ли, дори не й пукаше какво си мислят хората за нея. Веднъж в девети клас я хванаха, че пуши в тоалетната. Директорът я завел в кабинета си, но преди да успее да обели и дума, тя му предложила цигара. V Както и да е. След дипломирането си тя избяга с Боби Лангфорд. V
ЛИДИЯ
Подай ми зехтина. На нея ли си щял да дадеш пръстена на випуска? 

САМ
Кой ти го каза? 

ЛИДИЯ
Рос. Много отдавна. 

САМ
Да. На нея. Подай ми пипера. V 
ЛИДИЯ
Първо ми разкажи. 

САМ
Няма за какво. 

ЛИДИЯ
Опитай. V
САМ
Исках да й дам пръстена вечерта преди дипломирането. Седяхме на верандата й и аз го бях стиснал в ръка, готов да й го дам. Но преди да кажа нещо, тя ми изстреля новината, че заминава. И на другия ден изчезна. 

ЛИДИЯ
Не се ли чувахте? 

САМ
Изпрати ми две картички. Едната… – от малко градче в Канзас, …което държало рекорда за най-голям венец. „Животът е прекрасен, нали?” И нищо повече. V
ЛИДИЯ
Защо никога не си я споменавал? 

САМ
Не мислех, че е важно. VV
ЛИДИЯ
Тя просто е била първата ти любов. Ако първото ми гадже пристигне в града… 

САМ
Виж… преодолял съм го. Ожених се за една жена, по която съм си изгубил ума. 

ЛИДИЯ
Сериозно? И коя е тя? 

САМ
Мисля, че я познаваш. 

ЛИДИЯ
Хубава ли е? 

САМ
Хубава? Не. Красива като филмова звезда. И адски умна. Споменах ли, че е и страхотен ветеринар? Обичана от хора и животни. 

ЛИДИЯ
Трябва да ги поканим на вечеря. 

САМ
Сериозно?

ЛИДИЯ
Искам да опозная конкуренцията. 

ДИ ДИ 
Здрасти. 

САМ
Здрасти, Ди Ди. Трупър, Лидия. 

ДИ ДИ
Приятно ми е. 

ЛИДИЯ
Здравейте, на мен също. 

САМ
Това е Трупър. 

ЛИДИЯ
Здравей, Трупър.

ТРУПЪР
Здрасти. Радвам се да се запознаем. 

САМ
Заповядайте. V
ТРУПЪР
Това е за теб. 

ЛИДИЯ
Благодаря ти. Сега ли да го отворя? 

ТРУПЪР
Да. 

ЛИДИЯ
Добре. V Прекрасни са. 

ДИ ДИ
Радвам се, че ви харесват. Аз ги направих. 

ЛИДИЯ
Красиви са. Можем да ги запалим на вечерята. Имам още малко работа в кухнята. 

ДИ ДИ
Добре, ще ти помогна. V Какво готвиш? 
ЛИДИЯ
Нищо специално. Печено пиле с картофено пюре и моркови… V 

САМ
Ядки? V 

ЛИДИЯ
Обичам вечери на свещи. 

ДИ ДИ
И аз. Може да ми станеш клиент. 

ЛИДИЯ
Клиент? 

ДИ ДИ
Ще отворя магазин за свещи. 

САМ
Тук? 

ДИ ДИ
Лоша идея? 

САМ
Не. Не е лоша. 

ДИ ДИ
Но? Ужасен лъжец е. 

ЛИДИЯ
Старае се. V
САМ
Просто се чудех дали… градът ни е достатъчно голям за… такъв магазин. 

ДИ ДИ
Да. Помисих и за това, но... ако давам и уроци по правене на свещи… Какво мислиш, Лидия? 

ЛИДИЯ
Мисля, че трябва да опиташ и да видиш. 

ДИ ДИ
Ти проявяваш ли интерес? 

ЛИДИЯ
Аз? Нямам много свободно време. V Е, как ти хрумна да се занимаваш с правене на свещи? 

ДИ ДИ
Всичко започна като хоби, но после трябваше и да се издържам. Просто ми харесва какво символизират свещите. 

ЛИДИЯ
Какво? 

ДИ ДИ
Дома. Също и надежди, …мечти, желания. Хората палят свещи в църквата, когато се молят. Хей, …не можеш ли да потърпиш малко? 

САМ
Не, не, няма проблем. Хапвай. Е, Трупър, …откъде дойде този прякор? 

ТРУПЪР
Не е прякор, а истинското ми име. 

ДИ ДИ
Пътувахме много и приличахме на малка театрална трупа. 
ЛИДИЯ
Значи се пише с „у”? Т-р-у-п-ъ-р. 

ТРУПЪР
Не. Пише се с две „о”. 

ДИ ДИ
Аз го кръстих, но реших, че може да си го пише както си иска. 

ТРУПЪР
Е, не точно. 

ДИ ДИ
А да, прав си. Миналата година искаше да го пишеш с три „о”-та. V Труп, нали щеше да питаш Сам нещо? 
ТРУПЪР
Да. Много ли животни държите долу? 

САМ
Доста.

ТРУПЪР
Може ли да ги видя? 

ЛИДИЯ
Сам, покажи зоопарка ни на Трупър. 

САМ
Добре. Хайде, Труп. Може ли да ти викам Труп? 

ТРУПЪР
Щом искаш. 

САМ
Всички ми викат Сам. 

ЛИДИЯ
Добро момче. 

ДИ ДИ
Да. Напомня ми за Сам. Тих и срамежлив, но от дълбоките води. 

ЛИДИЯ
Чух, че ще живеете в къщата от детството ти. 

ДИ ДИ
Да. Пълна е със спомени. 

ЛИДИЯ
Защо се върнахте след толкова време? 

ДИ ДИ
Мама почина и къщата започваше да пустее. Но най-вече заради Трупър. Постоянно го отегчавах с това колко прекрасно беше детството ми тук. Как се срещнахте със Сам? 

ЛИДИЯ
В „Корнел”, ветеринарната академия. 

ДИ ДИ
Винаги е искал да бъде ветеринар. 

ЛИДИЯ
Явно го познаваш доста добре. 

ДИ ДИ
Да. И как иначе? Бяхме съседи. По цял ден бяхме заедно. Особено през лятото. Значи се преместихте тук след като завършихте? 

ЛИДИЯ
Аз бях градско момиче, копнеещо за селски живот. По-спокойно е, хората са по-добри… Сигурно имаш доста приятели тук. 

ДИ ДИ
Да. Предполагам. Но Сам ми е най-добрият. V
САМ
Това е оперирационната. 

ТРУПЪР
Тече ли много кръв? 

САМ
Понякога. Между другото, как е кучето?

ТРУПЪР
Добре е. 

САМ
Как го кръсти? 

ТРУПЪР
Чубака. 

САМ
Хубаво име. Откъде ти хрумна? 
ТРУПЪР
Опита се да ми изяде връзките. V Всички ли са ваши? 

САМ
Не. На други хора са. Освен… този малкия. Всъщност, …той е брат на Чубака. Искаш ли да го видиш? 

ТРУПЪР
Да. Играете ли си с тях? 

САМ
Нямаме много време.
ДИ ДИ
Благодаря. Вечерята бе много вкусна. 

ЛИДИЯ
За нищо. V
САМ
Да ви изпратя ли до вкъщи? 

ДИ ДИ
Не, знаем пътя. Не се тревожи. 

ЛИДИЯ
Върви, Сам. 

САМ
Няма да се бавя. 

ДИ ДИ
Добре ли си? 
ТРУПЪР
Да. V
ДИ ДИ
Помниш ли колелото, което си купих с парите от ягодите? 

САМ
Дето го продаде на Джими Фарингтън? 

ДИ ДИ
Ще ми се да е у мен, щях да го подаря на Труп. 

САМ
Какво му е на неговото? 

ДИ ДИ
Нищо. Просто носталгия. 

САМ
Носталгия? И това от жената, която нямаше търпение да се махне оттук? 

ДИ ДИ
Странно, нали? Но е истина. Оценяваш нещо едва когато го изгубиш. V Трупър, това е „Си Джей’с”, мястото, за което ти разправях. 

САМ
Същото си е. Същите старци. Но сега и аз съм един от тях. V Къде е баща му? 

ДИ ДИ
Труп не го познава. Беше на по-малко от годинка, когато Боби ни напусна. 

САМ
Боби? 

ДИ ДИ
Да. 

САМ
И къде отиде? 

ДИ ДИ
В Аляска. Така и не искаше деца. 

САМ
Не съм изненадан. 

ДИ ДИ
Това да не е учтива форма на „казах ли ти”? Ами ти и Лидия? Имате ли планове за деца? 

САМ
Деца? Да, …някой ден. Но искам да съм сигурен. 

ДИ ДИ
За какво? 

САМ
Че сме финансово осигурени и готови да създадем семейство. 

ДИ ДИ
Изобщо не си се променил. 

САМ
Май да. 

ДИ ДИ
Ще ми се да бях като теб. 

САМ
Не съм и помислял, че ще го кажеш. 

ДИ ДИ
Я млъквай. Научих това-онова през тези тринайсет години. VV Последните няколко нощи… не можех да спя. Стоях до прозореца и гледах към твоя прозорец. Беше ми толкова хубаво просто да знам, …че ти си там. Ужасно съжалявам, Сам. Съжалявам, че избягах. С Боби се оженихме веднага. Трупър се роди година по-късно. Не че се оправдавам, но… искам да ти се извиня. 

САМ
Няма нужда. V
ДИ ДИ
На Труп не му е лесно… – да се местим пак в нов град, да си търси нови приятели. 

САМ
Той е страхотно хлапе. Знаеш ли, трябва ми помощник в клиниката. Някой, който да храни животните и да се грижи за тях. 

ДИ ДИ
Страшно ще се зарадва. Благодаря ти, Сам. Налага ми се често да ходя до Бостън и… би било чудесно. 

САМ
Какво ще правиш в Бостън? 

ДИ ДИ
Трябва да купя разни неща. Лидия изглежда страхотна. 

САМ
Да, …така е. Явно извадих късмет. 

САМ
Трупър ще ни помага в клиниката. Дано не възразяваш. 

ЛИДИЯ
Няма проблем. Ще бъде добре за него… и полезна практика за теб. 

САМ
Наред ли е всичко? 

ЛИДИЯ
Да, не беше толкова неловко, колкото очаквах. Изглежда ми свястна.
САМ
Значи гледаш марката и количеството храна на картата и им даваш каквото трябва. 

ТРУПЪР
Добре. 

САМ
Коя кофа? V
ТРУПЪР
Тази. 
ЛИДИЯ
Понякога кученцата са доста колебливи. Но можеш да ги склониш да направят нещо с награда, като това лакомство. Значи сега искаме да слезе по стълбите, но си държим ръката тук, за да не падне. Хайде, сладурче. 

ТРУПЪР
Може ли да си играя с тях? 

САМ
Това е важна част от работата. 

ТРУПЪР
Сериозно? 

САМ
Да. Но след като ги нахраниш. 

ТРУПЪР
Полека. 

САМ
Влез. Те няма да излязат. Точно така. V 

ТРУПЪР
Хайде. 

ЛИДИЯ
Да. Браво на теб. Искаш ли да му го дадеш? Добре. Награди го. 

ТРУПЪР
Хайде. Заповядай. 

ЛИДИЯ
Браво. 

ТРУПЪР
Как се казва? 

ЛИДИЯ
Джеси. 

ТРУПЪР
Здравей, Джеси. Добро момиче. 

ЛИДИЯ
Само че е момче. 

ТРУПЪР
Извинявай, Джеси. V
ЛИДИЯ
О, виж го само.  

ТРУПЪР
Хареса ме. 

ЛИДИЯ 
Да. 

РОС
Не се изнервяй, Наоми. Това е целият смисъл на играта. V
НАОМИ
Не сме свършили. 

РОС
Късмет следващия път, скъпа. 

ЛИДИЯ
Хайде, твой ред е. Ще им го върнем. 
НАОМИ
Съжалявам. 

РОС
Как върви къщата? 

САМ
В момента е само една дупка. 
РОС
Рик е бавен като охлюв. Цяла година строи къщата на чичо ми Нед. 

САМ
Старателен е. А и къщата на Нед е страхотна. 

НАОМИ
Сам винаги изпипва нещата. 

ЛИДИЯ
И още как. 

РОС
Ако не го сръчкате, ще получите старчески дом. 

ЛИДИЯ
Кого? Сам или Рик? 

РОС
Рик. V А като се замисля и Сам. Най-добре и двамата. 

САМ
За къде бързате? 

РОС
Странно, че попита. Си Джей, имаш ли нещо за четене докато чакаме? V
САМ
Кажи ми, че не си го проспал, моля те. 

РОС
Съжалявам. 

САМ
Не го видя, нали? 

ТРУПЪР
Мамо? 

ДИ ДИ
Какво? 

ТРУПЪР
Какво е това? 

ДИ ДИ 
Кое? 

ТРУПЪР
Това.

ДИ ДИ 
Къде ги намери? 

ТРУПЪР
В чекмеджето в кухнята. V
ДИ ДИ
Това е Сам. 

ТРУПЪР
Сам ли? 

ДИ ДИ
Колко е сериозен. 

ТРУПЪР
Дебеличък е. V А този кой е? V
ДИ ДИ
Баща ти. 

ТРУПЪР
Може ли да я взема? V
ДИ ДИ
Да. Върни ги обратно. 

ДИ ДИ
И така… тук вътре е близо седемдесет градуса, …но няма страшно – можете да си пъхнете пръста, дори е приятно. Няма да се изгорите. Така. Най-важното при правенето на свещи е да не бързате и да сте търпеливи. Когато кажа тази думичка на сина ми, той само извърта очи, но това явно е отплатата за всичко, което причиних на майка ми. А сега всички да си вземат фитил. 

НАОМИ
Благодаря. 

ДИ ДИ
Трябва да го прегънете в средата… и да държите двете части разделени, за да не се слепят. Свещите се правят по две наведнъж. А сега топнете фитила в горещия восък. 

АЛИС
И кога трябва да го извадим? 

ДИ ДИ
Следвайте инстинкта си. Това е същото е като да готвиш без рецепта. 

НАОМИ
Рецепта? Какво е това? 

ДИ ДИ
Значи го топвате за около три секунди и го вадите за същото време. После ги охлаждате около три минути. Знам, че изглеждат малко тънички, но…

АЛИС
Тънички? Какво е това? V
НАОМИ
…точно това ми каза…
ДИ ДИ
Лидия! 

ЛИДИЯ
Здравейте. Минавах наблизо и реших да…

ДИ ДИ
Заповядай. Радвам се, че дойде. 

НАОМИ
Хайде, Лиди. Забавно е. 

ЛИДИЯ
Не съм много сръчна. 

АЛИС
Всички сме така. 

ДИ ДИ
Добре. Когато продавам свещите, обичам да слагам послание във всяка кутия. Ако ще ги подарявате, правете същото. 

АЛИС
Какви послания? 

ДИ ДИ
Мисля, че… свещите ни помагат да изследваме мрака. Хората се събирали около лагерния огън, за да държат хищниците настрана. Мисля, че… огънят… ни кара да се чувстваме сигурни. 
ЛИДИЯ
Представяш ли си? Бяхме поне половин дузина. Само жени. Заедно. И се учехме да правим свещи. Беше някак вълшебно… да седим в онази стая. А после ме обзе странно усещане.

САМ
На пожарна опасност? 

ЛИДИЯ
Говоря сериозно. 

САМ
Какво усещане? 

ЛИДИЯ
Откакто съм в този град, никога не съм го чувствала толкова силно колкото тази вечер. 

САМ
Кое? 

ЛИДИЯ
Чувството на общност. Знаеш ли, харесвам я, много повече отколкото си мислех. 

САМ
Радвам се. 

ЛИДИЯ
Истината е, че малко ревнувам от нея. 

САМ
Не думай.
ЛИДИЯ
Знаел си!

САМ
О, я стига. 

ЖЕНА
Не мога да го накарам да глътне хапчетата. 

ЛИДИЯ
Просто го хващаш ето така, …отваряш челюстта и слагаш хапчето в гърлото.

САМ
Лиди, кобилата на Фридън има проблеми с раждането. Ще взема и Трупър. 

ЛИДИЯ
Готов ли е за това? 

САМ
Ще видим. 

ЛИДИЯ
Ти решаваш, но ако припадне или повърне… Извинявай. Имаме си млад помощник. 

ФРИДЪН
Здрасти, док.  

САМ
Привет, Джон. Новият ми помощник, Трупър. VVV Жребчето не е в родилния канал. Скоро майката  може да изкърви. V Подай ми чантата. Остави я тук. VV Хайде, Софи, красавице. Това тук е югуларната вена. Лесно се проследява, от края на челюстта и надолу по врата. Ако искам да я издуя, …натискам тук. Виждаш ли? Така усилваме кръвното налягане във вената. V Ще подейства след няколко минути; така е по-безопасно за нея, …както и за нас. V Добре. VV   Жребчето е в добра позиция. Двата му предни крака са изпънати напред, …единият по-малко, а муцунката е върху коленете. Ако вратлето е oбърнато настрани, главата му може да се заклещи на излизане, което няма да е никак добре, но засега всичко изглежда наред. Притеснявам се само колко време ще отнеме. V Виждаш ли малките копитца? Задницата му е надолу, към краката на майката. Най-добре да се опитаме да го изтеглим. В чантата имам няколко вериги от лъскава, фина, неръждаема стомана. Ще ми ги донесеш ли? V Сядай. Поставих ги точно над глезените, така че няма да го нараним. V Когато тя напъне, ние дърпаме. Готов ли си? Дърпай! V Достатъчно. Изчакваме контракцията. Това е най-трудната част. Дърпай! Дърпай силно. Успяхме. VV
ФРИДЪН
Благодаря, докторе. 

САМ
Ако не започне да суче до час, обади ми се. 

ФРИДЪН
Дадено. Страхотен помощник си имаш. 

САМ
О, да. 

ФРИДЪН
Браво на теб. 

ТРУПЪР
Благодаря. 

ФРИДЪН
Аз също. 

САМ
До скоро, Джон. 

ФРИДЪН
Довиждане. Трупър, нали? 

ТРУПЪР
Да. До скоро. V
САМ
Справи се страхотно. 

ТРУПЪР
Бях малко изплашен. 

САМ
В това няма нищо лошо. Но се държа мъжки. Хайде. V
ТРУПЪР
Сам? 

САМ
Да?

ТРУПЪР
Ти познаваше ли баща ми?

САМ
Баща ти? 

ТРУПЪР
Да. 

САМ
Не много добре. Беше тук само около година. 

ТРУПЪР
Какъв беше той?

САМ
Нека помисля. V Беше страхотен човек, …наистина. 

ТРУПЪР
Мама казва, че е бил мечтател. 

САМ
Може да се каже. 

ТРУПЪР
Напуснал ни е, за да отиде в Аляска. Мечтателите трябва да следват сърцата си. 

САМ
Разбира се. Хайде. 

САМ
Хлапето го мисли за някакъв романтичен герой. Не можех да повярвам на ушите си. Мечтател? Той беше една отрепка, която ги заряза. 

ЛИДИЯ
А може би и малко му завиждаш, Сам. 

САМ
Лиди, през половината от престоя си тук този тип поправяше колата си, а през другата продаваше трева. Много романтично. 

ЛИДИЯ
Може би тя просто предпазва сина си. 

САМ
Като го лъже? 

ЛИДИЯ
Ако беше твой син, какво щеше да му кажеш? V
САМ
Не знам. 

СИ ДЖЕЙ
Я виж ти! 

ДИ ДИ
Привет, Си Джей. Как я караш? 

СИ ДЖЕЙ
Чух, че си се върнала в града. 

ДИ ДИ
Да. Няма ли да ми провериш паспорта както преди? 

СИ ДЖЕЙ
Скъпа, ти никога си нямала паспорт. Затова и трябваше да те изритам оттук. Радвам се, че се върна. 
ДИ ДИ
Радвам се, че съм тук… легално. V Здрасти. 
РОС
Вече се чудехме дали ще дойдеш. 

ДИ ДИ
Да, знам. Трябваше да отскоча до Бостън да купя някои неща за магазина.

РОС
О. Свещоманията вече залива града. 

ЛИДИЯ
Да. Дори Розмари се включи в групата. 

РОС
О, не! Това ще свърши зле. 

САМ
Ако свърши. 

ДИ ДИ
Всичко свършва. V
РОС
Си Джей, дай още едно.
НАОМИ
Знаете ли, в момента тук са три четвърти от групата. 

ЛИДИЯ
Каква група? 

НАОМИ
На Сам. 

САМ
Не беше моя, а на Ди Ди. 

ЛИДИЯ
Не знаех, че си имал група. 

САМ
Не съм. Дори нямаше да съм в групата, ако Ди Ди не бе принудила останалите да ме вземат. 

ЛИДИЯ
И на какво свириш? 

САМ
На китара. 

РОС
На това свирене ли му викаш? 

САМ
Не съвсем. 

ДИ ДИ
Стига, Сам. Хората те харесваха. 

САМ
Заради теб. Ако бяхме само с Бен и Рос, групата щеше да залезе за пет минути. 

РОС
Хей, аз бях добър. 

САМ
Бяхме ужасни. Само Ди Ди беше добра. 

ДИ ДИ
Бен кога замина? 

НАОМИ
Преди две години. Май се премести в Далас. 

ЛИДИЯ
Пееш ли още, Ди Ди? 

ДИ ДИ
Да. За ужас на Трупър. 

НАОМИ
Да изпеем някоя песен. 

РОС
Да. 

ДИ ДИ
Бен го няма. Освен ако ти не изпееш партията му. 

САМ
Шегуваш ли се? V
ЛИДИЯ
Никога не си ми пял, Сам. 

САМ
По основателни причини. 

ДИ ДИ (пее)
Хората казват, че съм душата на купона, защото съм пълна със закачки и шеги…

ДИ ДИ V РОС
Но върпеки че се смея високо и сърдечно, дълбоко в себе си съм тъжна, уви…
ДИ ДИVРОСVСАМ
И ако се вгледаш в лицето ми щастливо, …ще видиш, че усмивката ми e фалшива. А ако погледнеш още по-отблизо ти, ще видиш и следите от моите сълзи…

ДИ ДИ
Хей, твърде късно е за барабани. Лягай си. V
ТРУПЪР
Познай какво правих днес. 

ДИ ДИ
Какво? 

ТРУПЪР
Изродих едно жребче. 

ДИ ДИ
Съвсем сам? 

ТРУПЪР
Не, не сам, …но помагах. 

ДИ ДИ
Сериозно? 

ТРУПЪР
Беше страхотно. И не само това. Сам каза, че баща ми е бил много готин. 

ДИ ДИ
О. Да. Много готин. Също като теб, г-н ветеринар. А сега заспивай. V
ТРУПЪР
Обичам те, мамо. 

ДИ ДИ
И аз теб, миличък. Ето ти приятеля. 

ТРУПЪР
Лека нощ. 

ДИ ДИ
Лека нощ, ангелче. 

ТРУПЪР
Ще се видим утре. V Хайде да заспиваме. 

РИК
Хай да изправим тази стена, момчета. 

ЛИДИЯ
Искате ли кафе, сър? V
РИК
Добре. Плъзнете я. 
САМ
Изглежда добре, Рик. Кога мислиш, че ще завършите рамката?

РИК
Трудно е да се каже. 

САМ
Приблизително. 

РИК
Добре е. Не знам. 

САМ
До есента? 

РИК
Ранна или късна есен? 

САМ
Все едно. 

РИК
Зависи. 

САМ
Но ако дойде зима и къщата не е довършена…

РИК
Не е изключено. 

САМ
Няма ли да пострада? 

РИК
Не мисля. Защо? 

САМ
Не искам да се срине в купчина дървесина. 
РИК
Твърде придирчив си. 

ФРИДЪН
Здрасти, док. 
САМ
Как е жребчето? 

ФРИДЪН
Много добре, като миналата седмица. Не съм свикнал да те виждам толкова често. 

САМ
Благодари на помощника ми. V 

ТРУПЪР
Как се казва? 

ФРИДЪН
Не съм го кръстил. Някакви идеи? V
ТРУПЪР
Самотник. 

ФРИДЪН
Хм. Не е зле. Откъде ти хрумна? 

ТРУПЪР
Няма с кого да си играе. 

ФРИДЪН
Значи… така ще го кръстим. Самотник. 

ВАЛ
Бързо, бързо. 

АМБЪР
Аз съм виновна, мамо.  

ВАЛ
Не си, миличка. 

АМБЪР
Трябваше да съм с него. 
ВАЛ
Всичко ще е наред, скъпа. Ще го оправят за нула време. Говори му. 

АМБЪР
Хайде, Коуди.

ВАЛ
Коуди го блъсна кола. 

РОЗМАРИ
Боже мой. Сложете го да легне. Сам! V
ЛИДИЯ
Зле ли е? 

САМ
Счупен лумбарен прешлен, …прекъснат гръбначен нерв, което изглежда непоправимо. Коремът е пълен с течност, далакът е разкъсан… 
ЛИДИЯ
Ще изведа Амбър навън докато говориш с Вал. 

САМ
Добре. V Здравей. 

ВАЛ
Здрасти. 

САМ
Ще разгледаш ли рентгена? 

ВАЛ
Не. Няма нужда. 

САМ
Изглежда зле, Вал. 

ВАЛ
Може ли да направим нещо? 
САМ
Ами… можем да се опитаме да го спасим, но ще бъде адски болезнено, а и няма гаранция. 

ВАЛ
Как щеше да постъпиш, ако беше твое? 

САМ
Щях да го оставя да си отиде. V
ВАЛ
Ясно. Ще говоря с Амбър. 

САМ
Добре. 

ВАЛ
Ще я извикам да се сбогува с Коуди. V
ТРУПЪР
Нима ще го оставиш да умре? 

САМ
Щях да го спася, ако можех. Но раните му са много лоши и той страда ужасно. Не мисля, че трябва да го оставяме така. V
РОЗМАРИ
Труп? Къде тръгна? Трупър!  

САМ
Здравей.  
ДИ ДИ
Здрасти. 
САМ
Труп вкъщи ли е? 
ДИ ДИ 
Да. Горе е. 

САМ
Може ли го видя? Искам да му обясня нещо. 

ДИ ДИ
Вече говорих с него. Много е разстроен. Влизай. V Не е само заради кучето, Сам. 

САМ
А за какво? 

ДИ ДИ
Знаеш, че… доста често ходя до Бостън. Не е заради покупките. Ходя в една болница. 

САМ
Защо? V
ДИ ДИ
Рак. Неходжкинова лимфома. Аз умирам, Сам. V Навсякъде е… – в лимфните възли, …в костния мозък, в черния дроб. 

САМ
Но сигурно си се лекувала…

ДИ ДИ
Да. Но е само въпрос на време. 

САМ
Колко време? 

ДИ ДИ
Надявах се да доживея дванайсетия рожден ден на Трупър, но се разпространява твърде бързо. 

САМ
Той знае ли?

ДИ ДИ
Донякъде. Надява се. Не съм му казала най-лошото. Извинявай. Затова се върнах у дома. 

САМ
За да умреш тук? 

ДИ ДИ
Не, искам Трупър да живее тук. Трябва да му намеря място. Семейство. Хрумна ми една шантава идея. Изградих един вълшебен град в съзнанието си… и си помислих, че… върна ли се у дома, всичко ще се оправи. Явно не съм научила нищичко. Когато бях на осемнайсет си мислех, че всичко извън този град е вълшебно, затова просто трябва да замина. 

САМ
А баща му? 

ДИ ДИ
Я стига. Ти никога не си го харесвал. V Беше прав за него. Захвана се с трафик на дрога и… загазваше все повече и повече. След като Труп се роди, той замина за Аляска. Каза, че трябвало да работи. Само че го хванаха… и лежа две години. А когато излезе, пак се захвана със същото. Накрая го убиха. Така и не разбрах какво е станало. V Направих много лош избор, Сам. Не само за себе си, но и за Труп. 

САМ
О, Ди Ди. Толкова съжалявам. 

ДИ ДИ
Знам. Сигурна съм. Трябва да ми помогнеш, Сам. Нямам си никой друг. 

САМ
Каквото кажеш. 

ДИ ДИ
Помогни ми да намеря семейство за Труп. Моля те. 

САМ
…а аз просто си седях там и се чувствах като пълен идиот. Не знаех какво да кажа. 

ЛИДИЯ
Какво ще правиш? 

САМ
Не знам. Сигурно ще потърся някого. 

ЛИДИЯ
Но кого? 
САМ
Мислех си за Джон Фридън. 

ЛИДИЯ
Джон Фридън? 

САМ
Да, той хареса Трупър. Има и коне…

ЛИДИЯ
Той е на шейсет години. 

САМ
Петдесет и нещо. На Трупър ще му хареса да живее във ферма. 

ЛИДИЯ
Какво ти разбира Джон от отглеждане на деца? 

САМ
Нали има двама сина. 

ЛИДИЯ
Това бе преди десет години. Те вече се ожениха и си имат семейства. 

САМ
Мислиш, че е забравил как става? 

ЛИДИЯ
Не, …но отглеждането на деца днес е съвсем различно оттогава. 

САМ
Просто ми хрумна. 

ЛИДИЯ
Сам? Мислех си за снощи. 

САМ
Да. Аз също. 

ЛИДИЯ
За кое? 

САМ
Преглеждам имената на всичките ми познати. 

ЛИДИЯ
Можем да го вземем. V 

САМ
Не, не можем. 

ЛИДИЯ
Защо не? 
САМ
Не става, Лиди. Къде ще живее? 

ЛИДИЯ
Нали строим къща. 

САМ
Тя каза, че й остава съвсем малко.
ЛИДИЯ
Имаме свободна стая. Можем да я стегнем. 

САМ
Доста непрактична идея. 

ЛИДИЯ
Защо? 

САМ
Защото не сме готови за това. И двамата работим. Кой ще се грижи за него? Тези неща се планират, а това изисква време. 

ЛИДИЯ
Стига, Сам, тук не става въпрос за практичност. 

САМ
Решила си го само за една нощ, а това е огромна отговорност…
ЛИДИЯ
Отдавна обмисляме да имаме деца. 

САМ
Ами Вал? Мисля, че Вал е добър избор. 

ЛИДИЯ
Съпругът й е безработен. Няма да се справят. 

САМ
Тогава семейство Грюбер или… някой друг. Защо не изчакаме? Може би тя греши. Може би ще живее още една година, или дори две… Излизам, трябва да ваксинирам прасетата на Холдън. Ще намерим някого. 

ЛИДИЯ
Здравей, Трупър. 
ТРУПЪР
Здравей. Сам тук ли е? 

ЛИДИЯ
Скоро ще се върне. 

ТРУПЪР
Лидия, …съжалявам, че избягах така вчера. Не беше много… професионално. 

ЛИДИЯ
Не бих отказала малко професионална помощ с този приятел. Би ли го подържал? Хвани го за нашийника. 

ТРУПЪР
Добре. 

ЛИДИЯ
Полека. V 
ТРУПЪР
Съни е на операция, нали? 

ЛИДИЯ
Да. 

ТРУПЪР
Ще се оправи ли? 

ЛИДИЯ
Разбира се. 

ТРУПЪР
Радвам се. Тревожех се за него. 

САМ
Мислил ли си за още деца? 

РОС
Имаш предвид, освен двете ни малки дяволчета? 

САМ
Да. 

РОС
Защо питаш? 

САМ
От любопитство. 

РОС
Говорил ли си с Наоми? 

САМ
Не. За какво? 

РОС
Значи Лидия е говорила с нея? 

САМ
Нямам представа. Защо? V 
РОС
Наоми е бременна. 

САМ
Поздравления! 

РОС
Благодаря, …но не знам какво ще правим. Едва се справяме и сега с две учителски заплати. 

САМ
Да, не е лесно. 

РОС
С Лидия да не мислите да…

САМ
Не. Не още. 

РОС
Забрави ли как се прави? 

САМ
Ще си припомня. 

РОС
Кажи, Сам… защо питаш? 

САМ
Заради Ди Ди. 

ЛИДИЯ
Извинете, че закъснях. 
ДИ ДИ
Не, нищо подобно. Тъкмо щяхме да четем посланията, които сме сложили в кутиите с подаръци. Розмари, искаш ли да започнеш? 

РОЗМАРИ
Добре. Винаги аз. Това е за моя шурей Джак, който е доста… противен. Така си е. „Джак, бъди пъргав, Джак, бъди бърз, Джак, свещта веднага прескочи, но гледай задника си да не си изгориш, защото тогава ще видиш какъв трън си в моите очи!” 
ДИ ДИ
Не е точно каквото имах предвид, но става. 

РОЗМАРИ
Не познаваш Джак! V Няма страшно. Помните ли как миналата седмица котката задейства алармата? Случва се постоянно. Наистина. V
МЪЖ
Докторе, …новата ви къща. Хайде, Денис, ще те закарам. 

ВСИЧКИ
О, не! VV
ДИ ДИ
Съжалявам, Лидия.

ЛИДИЯ
Само рамката е. Дори още не бе къща. 

ДИ ДИ
Но е мечта. V
ЛИДИЯ
Ще помечтаем отново. V
РИК
Използвах генератора, за да захраня помпата. Боях се от наводнение. Сигурно е станало късо съединение. Съжалявам. 

ЛИДИЯ
Не си виновен, Рик. Било е злополука. Кога можем да започнем пак? 

РИК
Първо трябва да разчистим. Скоро е и Денят на труда. Предлагам да изчакаме до пролетта. Развали ли се времето, ще трябва да спрем. Какво мислиш, Сам? 

ЛИДИЯ
Сам? Кажи нещо. 

САМ
Избрах Рик да построи къщата, защото е… педантичен. Всеки гвоздей, всяка… сглобка, всяко ъгълче. Всичко. V Казах ли ти, че дори го накарах да я подготви за урагани? 

ЛИДИЯ
Кога за последен път оттук е минавал ураган? 

САМ
Не знам. Преди сто години? V Щеше да укрепи фронтона, …да подсили вратата за гаража, …да залепи летвите със специално лепило… 

ЛИДИЯ
Не можеш да предвидиш всичко. 

САМ
Не всичко. Но всичко, за което можах да се сетя. 

ЛИДИЯ
Не можеш и да се сетиш за всичко. Беше злополука. 

САМ
Майка ми ужасно се боеше от урагани. 

ЛИДИЯ
Не я виня. 

САМ
Не, тя… на практика се боеше от всичко. Всеки път, когато татко заминаваше в командировка, той ни оставяше всичко необходимо. Проверяваше гумите, къщата, улуците, кепенците, дали имаме достатъчно дърва и какво ли още не. А майка ми продължаваше да се страхува. 

ЛИДИЯ
От какво? 

САМ
От всичко! Чувах я как броди из къщата нощем… и проверява дали прозорците са залостени. Всеки път, когато излизах някъде, …майка ми ме питаше дали имам достатъчно пари. „Къде отиваш? Чорапите ти топли ли са?” Всъщност, мисля, че дори я чувах как се тревожи. В един момент вече не ми се излизаше от къщи. По-лесно бе да си стоя у дома. V Ако не беше Ди Ди, сигурно никога нямаше да изляза от двора. 

ЛИДИЯ
Явно ти е била много добра приятелка. 

САМ
Беше много повече от това. Тя ми бе… приятелка, …сестра и… V Мислиш ли, че ще бъда добър баща? 

ЛИДИЯ
Да, Сам. Сигурна съм. 

САМ
Тогава да го вземем. 

ЛИДИЯ
Сигурен ли си? 

ДИ ДИ
Здрасти. 

ЛИДИЯ
Здравей. Може ли? 

ДИ ДИ
Влизайте. V Какво има? 

САМ
Къде е Труп? 

ДИ ДИ
Горе е, играе си с Чубака. VV
САМ
Искаме да го вземем. 

ДИ ДИ
Сигурни ли сте? 

САМ
Да. Когато дойде моментът. 

ЛИДИЯ
Все пак, дано никога не дойде. V 

ДИ ДИ
Не знам какво да кажа. 

ЛИДИЯ
Няма нужда да казваш нищо. 

ДИ ДИ
Не смеех дори да се надявам. О, Сам, …толкова се гордея с теб. 

САМ
И двамата сме луди по него. 

ДИ ДИ
Чудесно, но не затова се гордея с теб. 

САМ
Добре. Тогава за какво? 
ДИ ДИ
За това, че си избрал Лидия. V Ще вдигна купон. Голям купон. 

ЛИДИЯ
Купон ли? 

ДИ ДИ
Може да ми е последният. 

ДИ ДИ
Трупър? Може ли да вляза? V Добре ли изкарахте днес с Розмари? 
ТРУПЪР
Да.

ДИ ДИ
Може ли да те гушна? VV Когато се разболях си обещахме да се надяваме на най-доброто, нали? 

ТРУПЪР
Да. 

ДИ ДИ
Е, …понякога то не се случва. И тогава… трябва да си правим други планове. Трябва да извлечем най-доброто от ситуацията. V Но… изглежда най-доброто няма да се случи. И ако няма да съм тук… ще трябва да ти намерим ново семейство, което да се грижи за теб. 

ТРУПЪР
Не искам. 

ДИ ДИ
Знам, миличък. Но сме длъжни да направим каквото трябва, нали? 

ТРУПЪР
Може би… татко ще се върне. 

ДИ ДИ
О, Труп…

ТРУПЪР
Да, защо не? 

ДИ ДИ
Мина много време, Труп. 

ТРУПЪР
Но… той би могъл, мамо. 

ДИ ДИ
Междувременно обаче… трябва да ти намерим място, където ще бъдеш спокоен… и щастлив. Където ще те обичат… и ще се грижат за теб. Знаеш ли, Сам и Лидия… те много те обичат. Знаеш го, нали? Аз съм сигурна. И знаеш ли защо? V Казаха ми, че… ако нещо ми се случи… и ако не се оправя, …те с радост биха те взели да живееш с тях. Какво мислиш? 

ТРУПЪР
Не искам, мамо. 

ДИ ДИ
Знам, миличък. Но след като трябва да направим най-доброто, сещаш ли се за по-подходящо място? V Харесваш ли ги, Труп? V Аз много ги харесвам. Всъщност, не се сещам за други, при които бих те оставила, …а ти? V  

ТРУПЪР
Може ли да се надяваме? 

ДИ ДИ
За какво? 

ТРУПЪР
Че ще се оправиш. 

ДИ ДИ
Ела тук. Да. Разбира се. 

ТРУПЪР
Тогава ще се надявам. 

ДИ ДИ
Аз също. 
РОС
Взе ли си питие? О, взел си си. Чудесно. Някой друг иска ли питие? VVV
САМ
Дами и господа, …единствено тази вечер ще видите завръщането на „Ди Ди… и Безделниците”. Ди Ди, би ли ни удостоила с честта да изпееш една песен с нас? 

ДИ ДИ
О, Сам. Съжалявам. Не мога. V Искам да ви погледам. Свирете. 

РОЗМАРИ
Как се казва песента? 

РОС
„Имаш си приятел”. 

РОЗМАРИ
О, знам я. V Обичам те. 

ДИ ДИ
Разбий ги. 

РОЗМАРИ
И още как. 

САМ
Имаме и специален гост на барабаните – г-н Трупър Мишо! 
ЛИДИЯ
Давай, Трупър! V
РОЗМАРИ
Откъде я свирите, момчета? 

РОС
А ти откъде я пееш? 

РОЗМАРИ
Няма значение. Звучи добре. (пее) Когато си тъжен и потиснат и нищо, нищо, нищо не е наред… Хайде, момичета. 

РОЗМАРИ V АЛИС V НАОМИ


Затвори очи и помисли за мен и скоро аз ще дойда и ще осветя дори най-черната ти нощ…

ВСИЧКИ
Само името ми назови и където и да съм, ще дойда при теб, наяве и на сън. Зима, пролет, лято или есен, само ме извикай и ще дойда с песен. Имаш си приятел… VV
ДИ ДИ
Труп! Беше жесток! V Какво е това?  

САМ
Подарък за добре дошла. 

ДИ ДИ
Огромен е. 

РОС
Отвори го! 

АМБЪР
Отвори го, Ди Ди. Хайде. 

ДИ ДИ
Добре, добре. 

РОЗМАРИ
Хайде, по-смело. VV
ДИ ДИ
Колелото ми! V Къде го намери? 

САМ
Мислех, че е у Джими Фарингтън, …но той го бил продал на Марти и Нийл Халфон. И двамата обаче бяха забравили, че са го подарили на сестричката си, която пък го зарязала в мазето да събира паяжини. 

ДИ ДИ
Изглежда чисто ново. 

САМ
Сложих му нова седалка и го боядисах. 

ДИ ДИ
Труп, това е детското ми колело. 

ТРУПЪР
Ами… хубаво е. Е, …донякъде.  

ДИ ДИ
Извинявай, но това е най-страхотното колело. Ще обърна едно кръгче. Пазете се. 

РОС
И да не го подкараш със сто километра…

ДИ ДИ
О, я млъквай. 

РОС
Тръгни надолу по улицата. Ще превключа на първа скорост…

ДИ ДИ
Стига, Рос. Мога да карам колело. 

РОС
Не съм сигурен.
ДИ ДИ
Благодаря. V
ЛИДИЯ
Не биваше, Сам. 

САМ
Не я ли познаваш вече? 

САМ
Здрасти, Рик.   
РИК
Здрасти. 

САМ
Как върви разчистването? 

РИК
Добре. 

САМ
Искам да започнем новия строеж. 

РИК
Веднага ли? 

САМ
Да. Веднага щом разчистите.

РИК
Няма смисъл, Сам. Зимата ще ни завари по средата. 

САМ
Ще рискуваме. Може пък зимата да е мека. 

РИК
Ами ако не е? 

САМ
Тогава ще изчакаме пролетта. 
РИК
И целият материал да престои цяла зима? 

САМ
Нали нищо няма да му стане? 

РИК
Ами… сигурно не. За къде се разбърза? 

САМ
Искаме да напълним къщата с деца. Благодаря, Рик. 

РИК
Лиди бременна ли е? 

САМ
Не. Не още. 

РИК
Все пак, отнема девет месеца. 

САМ
Не винаги. 

ТРУПЪР
Амбър ще вземе братчето на Чубака. 

ЛИДИЯ
Чудесно, Амбър. Радвам се. Днес ли ще го вземеш? 

АМБЪР
Да. 

ЛИДИЯ
Доведи го, Трупър. Ще го ваксинирам. 

ТРУПЪР
Добре. 

АМБЪР
Сега ли ще го ваксинираш? 

ЛИДИЯ
Да. Веднага. 

АМБЪР
Ще дойда по-късно. 

ЛИДИЯ
Ще отнеме само минутка. 

АМБЪР
Мразя инжекции. Ще дойда утре. 

ЛИДИЯ
Трупър, …сложи го на масата. 

ТРУПЪР
Готово. Къде е Амбър? 
ЛИДИЯ
Не искаше да гледа. 

ТРУПЪР
Да, не е свикнала с такива неща. Само лекичко ще те боцнат, миличък. Ох! 

ЛИДИЯ
Готово. 

ТРУПЪР
Добре ли си? 
ЛИДИЯ
Нищо му няма. 

ФРИДЪН
Ето го. Какво мислиш? 

САМ
Наедрял е. 

ФРИДЪН
Хайде. Ще го нахраниш ли? 

ТРУПЪР
Да. 

ФРИДЪН
Вземи онази кофа. Насам. Хайде, не се бой. Ще ми трябва… някой, който да го обязди напролет, за да не стане прекалено игрив. Познаваш ли някой за тази работа? 

ТРУПЪР
Аз бих го направил, …ако знаех как. 

ФРИДЪН
Ти? 

ТРУПЪР
Да. Ако знаех как. 

ФРИДЪН
Дръж го. Не съм и помислял, че ще го направи, а ти, Сам. 

САМ
Дори не ми е хрумвало. Само че е ужасно зает. Нали наскоро стана помощник-ветеринар. 

ФРИДЪН
Да. Сигурно няма никакво време. 

САМ
Така е. 

ТРУПЪР
Ще намеря време. Но… просто не знам как. 

ФРИДЪН
А да, забравих. Жалко. V Но Софи винаги e под ръка. Много хора се научиха да яздят на нея. 

САМ
Софи е много кротка. 

ФРИДЪН
Да. Все едно си седиш в кресло. Е, …ще потърся някого. Хей, …току що ми хрумна една идея. Защо и ти не се научиш върху Софи? 

ТРУПЪР
С удоволствие! 

ФРИДЪН
Чудесно. Споразумяхме се. Как не се сетих по-рано, синко. Ела някой път и ще започнем уроците. 

ТРУПЪР
Добре. 

ФРИДЪН
Страхотно, нали? V Съвсем не се сетих за стария Трупър. 

САМ
Готова ли си? Едно, две… Добре ли си? 

ДИ ДИ
Да. V
САМ
Тръгваме. V
ТРУПЪР
Къде отиваме? 

САМ
Ще видиш. 

ТРУПЪР
Бас държа, че на пикник. 

САМ
Може би да, …може би не. 

ДИ ДИ
Каква е изненадата, Сам? 

САМ
Ако ви кажа няма да е изненада, нали така? VV Как ви се струва? V 

ЛИДИЯ
Сам, не съм и помисляла, че…

САМ
Поехме риска. 

РИК
Работим извънредно. Навих момчетата да идват и през уикенда. 

САМ
Благодаря, Рик. Хайде. Мини по дъската. V
ЛИДИЯ
Много ти благодаря, Рик. 

РИК
Момчетата искат да помогнат. Бива си ги. 

САМ
Това тук е… холът… кухнята… спалните. Семейната стая. V Исках да я видиш. 

ДИ ДИ
Благодаря ти, Сам. 

САМ
В случай, че пак изгори. V
ТРУПЪР
Това моята стая ли е? 

ЛИДИЯ
Цялата. Искаш ли двуетажно легло? 

ТРУПЪР
Не. Може ли единично? 

ЛИДИЯ
Както кажеш. Оттук ще имаш прекрасна гледка към небето и звездите. 

ТРУПЪР
Да, …гледката е страхотна. 

САМ
Къде? 

ДИ ДИ
Ей там. 

ЛИДИЯ
Какво ще кажете да приготвя вечеря? 

САМ
Звучи чудесно. 

ТРУПЪР
Няма ли да отидем на пикника? 

ДИ ДИ
Нямам сили, Труп. Съжалявам. 

ЛИДИЯ
Можем да се отбием двамата после. 

ДИ ДИ
Добра идея. Иди в кухнята да помогнеш да Лидия. В хладилника има малко студени спагети. 

ТРУПЪР
Добре. 

ДИ ДИ
Помогни й. V
САМ
По колко вземаш? 

ДИ ДИ
Никога не стигат. 

САМ
Много ли боли? 

ДИ ДИ
Ще се справя. Благодаря ти за днес, Сам. Задължена съм ти. 

САМ
Не съм сигурен. Бих казал, че сме квит. И нямам предвид само детството ни, …но и сега. Продължаваш да ми показваш как да живея. 

ДИ ДИ
Справяш се прекрасно и без мен. 

САМ
Без теб е различно. V Знаеш ли, …не съм ти го казвал, …но онази нощ преди да заминеш, …когато седяхме на верандата ти…

ДИ ДИ
Знам. 

САМ
Какво? 

ДИ ДИ
Щеше да ми дадеш пръстена на випуска. V 

САМ
Откъде разбра? 

ДИ ДИ
Просто знаех. V Не исках да те наранявам. Ти значеше много за мен. Обичам те, Сам. И теб, и Лидия. V Слушай, …на онази лавица… под кошницата… има едно писмо. Ще ми го донесеш ли? V Ела тук. V Искам да го дадеш на Трупър, когато решиш, че е готов. Написах му писмо за баща му. Винаги съм искала да има баща, на когото да вярва. И вече го има. VV
ЛИДИЯ
Боже мой. 

ТРУПЪР
Какво става? 

ЛИДИЯ
Ди Ди? Сам? Елате да видите нещо. VV
РОС
Решихме, че щом не можеш да дойдеш да пикника, …можем да пренесем пикника при теб.   
 
ВСИЧКИ (пеят)
Само името ми назови и където и да съм, ще дойда при теб, наяве и на сън. Зима, пролет, лято или есен, само ме извикай и ще дойда с песен. Имаш си приятел…

СВЕЩЕНИК
Нека отново си припомниш току що прочетените пасажи… и да почетем паметта на Ди Ди Мишо, за да утешим мъката си… и да се вдъхновим от нейния пример. А сега Трупър, синът на Ди Ди, ще ни каже няколко думи. VV


ТРУПЪР
Когато… мама ми каза, че ще се местим, …аз не исках, …защото… не познавах никого тук. Тя ми каза, …че този град е специале. Разказваше ми много истории за него, …но тя казваше същото и за всеки друг град, …така че не й повярвах. Но все пак историите ми харесаха. V И сега… разбирам какво е имала предвид. V Където и да отида, всичко ми напомня за нея. Сякаш… тя още е тук. V Радвам се, че дойдохме. Наистина. V
РОЗМАРИ (пее)
Mилостиви Боже! Твоята сладка песен спаси една клетница като мен. 

ВСИЧКИ (пеят)
Бях загубен, но намерих себе си. Бях сляп, но прогледнах. Милостта ти научи сърцето ми да се страхува и после го освободи от страха. И в мига, когато повярвах, безценната ти Милост ме споходи. Минах през много мъки, опасности и клопки, но Милостта ти ме закриляше по пътя ми и Милостта ти ще ме отведе у дома… 
Превод: Йосиф Йосифов

